ร้านนี้ผ่านบ่อยมากแต่ไม่เคยเข้าเลย เพราะหน้าร้านดูมืดๆน่ากลัว ผมลองอ่านรีวิวก็ดูโอเคนะ เลยได้ลอง

บรรยากาศในร้านดูสว่างและโปร่งกว่าหน้าร้านเยอะ ลูกค้าไม่เยอะมาก แต่ก็มาเรื่อยๆ 

พอเลือกที่นั่งได้พนักงานก็เอาเมนูมาให้ รายการอาหารเยอะมาก เลือกไม่ถูกเลย เปิดวนไปวนมาอยู่สักพัก ได้อาหารตามนี้:-
*ไก่ นโปเลียน - ไก่สองชิ้นเป็นสะโพกกับอก นุ่มกำลังดี รายซอสรสชาติหวานนิดๆเค็มหน่อยๆกลมกล่อม ผักก็สดกรอบ หน้าตาไม่ค่อยเหมือนใน menu สักเท่าไหร่นะ จานนี้เวิร์คครับ
*หอยลายอบเนย - รสชาติออกเค็มไม่ค่อยหอมเท่าไหร่ ขนมปังกรอบเกินไป ผมชอบแบบนิ่มๆมากกว่า

ผมเรียกเก็บเงิน พนักงานมีงงๆนิดหน่อย เอาบิลของอีกโต๊ะมาให้ ดีที่ตรวจดูก่อนเลยให้เอาไปเชคใหม่

โดยรวมผมว่าใช้ได้นะ อาหารหลากหลายจริงๆ 